Document ID: /roh_data/filtered/fineweb-2-filterrobots_roh.jsonl.gz/66670

ChatGPT è ina intelligenza artifiziala che producescha texts sin dumonda. Ella sa tant resumar studis, sco er scriver istorgias, poesias ed auters texts. Il chatbot po pia er scriver extracts per lavurs da seminari, pensums ed essais. Ina sfida en quel connex è ch'igl n'è betg pli cler tge parts d'in text ch'ina persuna ha scrit ubain in roboter.
Adattar pensums ed examens
Sch'i va tenor Gabriele Siegert stoppian examens perquai vegnir adattads en l'avegnir. Er stoppia la collavuraziun a bucca ed activa vegnir resguardada pli fitg tar las notas da las studentas e dals students. Tenor Beat Schwendimann, da l’Uniun tetgala svizra da la magistraglia LCH saja la dumonda, sch’i fetschia insumma anc senn da dar pensums als scolars, sch’il roboter possia far quels per els.
Il roboter da text è dapi l’entschatta da december gratuitamain online. Gia in’emna suenter ch’il «Chat GPT» è vegnì mess online, ha el nudà passa in milliun utilisaders ed utilisadras.
Adattà al tema